Llista i classifica les entitats que s'esmenten al text:
Maria Teresa Mir i Ros, que escriu amb el nom de casada de Maria Wallace (Platja d'Aro, 1936), és una escriptora i poeta catalana, que viu des de fa molts anys a Irlanda, on ha desplegat una remarcable carrera literària reconeguda amb un centenar llarg de premis literaris i reconeixements. Va néixer en plena Guerra Civil, en una família que treballaven al camp. A l'edat de deu anys, va fugir de la misèria de la postguerra emigrant amb la família a Xile. Als divuit torna per establir-se a Sant Feliu de Guíxols. Des de llavors es va acostumar a viatjar per França, Alemanya, Anglaterra, i finalment per Irlanda, on s'estableix el 1969, per casar-se i planta noves arrels. De manera autodidacta va esdevenint escriptora i poeta. Molt aviat, Maria Teresa es va sentir identificada amb Irlanda, amb el caràcter celta, sensible, creatiu, que té tendència a la malenconia, al desànim, fins i tot a la depressió; i amb el paisatge, que convida a aquests sentiments. Aquests sentiments la van portar primer a la pintura i més tard a la literatura. El 2004 va obtenir una beca i es va llicenciar en literatura espanyola i llatinoamericana. L'any següent, va fer un màster en literatura angloirlandesa. Amb els anys, s'ha convertit en una prolífica escriptora irlandesa i que des de fa uns anys no ha parat de guanyar premis. Entre ells, ha aconseguit el 2006 el prestigiós Hennessy Literary Award com a "millor escriptora emergent", competint amb cinc irlandesos "de llengua nativa". El poema amb què va guanyar aquest premi nacional de poesia d'Irlanda es titula That hand has pinted plate behind glass (Aquell plat pintat a mà darrere del vidre). És la història d'Orfeu i Eurídice "aplicada a l'actualitat, un treball producte completament de la imaginació, a pesar que sempre es comença amb una petita espurna de realitat personal". El 2010, l'autora catalanoirlandesa donà a conèixer per primera vegada a Catalunya, en edició bilingüe, la seva poesia escrita en anglès a La segona ombra / Second shadow.
Maria Teresa Mir i Ros : artista_o_autor, Maria Wallace : artista_o_autor, Irlanda : Entitat_Geopolítica, Guerra Civil : conflicte, Xile : Entitat_Geopolítica, Sant Feliu de Guíxols : Entitat_Geopolítica, França : Entitat_Geopolítica, Alemanya : Entitat_Geopolítica, Anglaterra : Entitat_Geopolítica, Maria Teresa : artista_o_autor, Catalunya : Entitat_Geopolítica, La segona ombra / Second shadow : obra_escrita, Platja d'Aro : Entitat_Geopolítica, That hand has pinted plate behind glass (Aquell plat pintat a mà darrere del vidre) : obra_escrita